২০ দলীয় জোট মনোনীত পদপ্রার্থী আরিফুল হক চৌধুরীর ধানের শীষ মার্কার সমর্থনে রবিবার (২২ জুলাই) সিলেট নগরীতে ব্যাপক গণসংযোগ করেছে ২০ দলীয় জোটের অন্যতম শরিক দল জমিয়তে উলামায়ে ইসলাম বাংলাদেশ সিলেট মহানগর শাখা। মহানগর সভাপতি মাওলানা খলিলুর রহমানের নেতৃত্বে দিনব্যাপী নগরীর বিভিন্ন ওয়ার্ডে ধানের শীষ মার্কার ভোট চেয়ে জনসাধারণের কাছে জমিয়ত নেতৃবৃন্দ গণসংযোগ করেন। বাদ আছর বন্দরবাজারস্থ কালেক্টরেট জামে মসজিদের সামনে ধানের শীষের সমর্থনে এক নির্বাচনী পথসভা অনুষ্ঠিত হয়। সিলেট মহানগর জমিয়তের সভাপতি মাওলানা খলিলুর রহমানের সভাপতিত্বে ও মহানগর যুব জমিয়তের সাংগঠনিক সম্পাদক হাফিজ মাওলানা আব্দুল করিম দিলদারের পরিচালনায় পথসভায় প্রধান অতিথির বক্তব্য রাখেন জমিয়তে উলামায়ে ইসলাম সিলেট জেলা শাখার সাধারণ সম্পাদক শায়খুল হাদীস মাওলানা আতাউর রহমান। অন্যান্যর মধ্যে বক্তব্য রাখেন মহানগর জমিয়তের সাংগঠনিক সম্পাদক মাওলানা সৈয়দ সালিম কাসিমী, সহ সাংগঠনিক সম্পাদক মাওলানা সদরুল আমিন, মাওলানা মুখতার আহমদ, সাবেক প্রচার সম্পাদক মাওলানা সালেহ আহমদ শাহবাগী, যুব জমিয়তের কেন্দ্রীয় নেতা মাওলানা আখতারুজ্জামান, যুক্তরাজ্য যুবদল নেতা আলহাজ্ব শাইখ গয়াছ উদ্দিন, মহানগর জমিয়ত নেতা হাফিজ কবির আহমদ, মহানগর যুব জমিয়তের সাধারণ সম্পাদক আব্দুল আহাদ আল আতিক, প্রচার সম্পাদক মাহদি হাসান মিনহাজ, যুব নেতা আবু সুফিয়ান, মহানগর ছাত্র জমিয়তের সভাপতি মো. লুৎফুর রহমান, কে.এম তাহমিদ হাসান, তোফায়েল আহমদ সোবহানী, আব্দুল্লাহ আল মামুন প্রমুখ। বিজ্ঞপ্তি